วันนี้เป็นบ้านนอกเข้ากรุงค่ะ ตั้งแต่สยามเซ็นเตอร์ปิดปรับปรุงจนเปิดมาระยะหนึ่งแล้ว เพิ่งจะได้มีโอกาสไปเยี่ยมเยือนเป็นครั้งแรกค่ะ วันนี้นัดเพื่อนไว้เลยเลือกหาร้านที่คนไม่พลุกพล่านมาก และพอจะมีพื้นที่ให้เราได้โหวกเหวกโวยวายได้บ้างเล็กๆน้อยๆ เม้าส์กันได้พอเป็นกะสัย 555 ถึงแล้วค่ะ ชั้นเดียวกับ Food Replubic ด้านบนมีร้านอาหารละลานตา และร้านสวยๆเก๋อีกหลายร้าน แต่เดินผ่านร้านนี้คนไม่เยอะเสร็จเรา บรรยากาศร้านน่ารักๆสไตล์ไม้ มีโคมไฟเก๋ๆเป็นของแต่งอยู่เต็มเพดาน พนักงานบริการรวดเร็วดีค่ะ แต่เหมือนจะเป็นเด็กใหม่ยังไม่ค่อยแน่ใจในรายละเอียดอาหารเท่าไร แต่ก็มีความพยายามจะหาคำตอบให้นะคะ

เลือกอาหารกันดีกว่าค่ะ
- Tokyo salad (260.-) สลัดปลาดิบรวม ผักสลัดสดกรอบ ปลาดิบชิ้นใหญ่หนานุ่ม สดดีค่ะ มีปูอัด ยำสาหร่าย และไข่กุ้งสีสด รวมถึงน้ำสลัดซีอิ๊วญี่ปุ่นรสชาติกลมกล่อมเข้ากันดีมากทุกอย่างเลยค่ะ อร่อย
- เบคอนเกี๊ยวซ่า (95.-) กรอบนุ่ม ราดน้ำซอสมาเรียบร้อย จัดวางเก๋ๆมีเบคอนวางพาดมาด้านบน รสชาติดีใช้ได้เลยค่ะ
- สปาเก็ตตี้ไข่ปลาเมนไทโกะ (ไข่ปลาคอด) (260.-) เส้นสปาเก็ตตี้เหนียวนุ่มพอดีๆ กับปลาหมึกชุบแป้งทอด และไข่ปลาเมนไทโกะ รสชาติออกเค็มหอมมัน ครีมมี่นิดๆเคลือบเส้นสปาเก็ตตี้ ปกติชอบทานเมนไทโกะอยู่แล้วค่ะ จานนี้ก็เลยอร่อยถูกปากกันไป ^^
- ข้าวหน้าแฮมเบิร์กอบชีส (270.-) พอยกมาเสิร์ฟหน้าตาน่าทาน ดูอลังการสุดๆ ทานคนเดียวหมดนี่น้ำหนักขยับขึ้นมาหลายขีดแน่นอนค่ะ เป็นข้าวราดแกงกะหรี่กับเบอร์เกอร์ชิ้นโต อบชีสมาด้วย รสชาติเข้มข้น หอมมันกลิ่นแกงกะหรี่ ชีสเยิ้มๆ อร่อยอีกแล้ว
- Capellini Arabiki (185.-) เส้นคาเปลินี่ จานนี้ของพี่สาวค่ะ เห็นบอกว่าอร่อยดีเหมือนกัน หน้าตาน่าทานเช่นกันค่ะ มีไส้กรอก และเห็ดผัดมาแบบแห้งๆค่ะ
- Strawberry blossom iced tea (80.-) ชาสตรอเบอร์รี่ หอมๆ เข้มข้นรสชา ออกหวานนำเล็กน้อย แต่อยากให้เปรี้ยวกว่านี้นิดนึงเพราะเราชอบเปรี้ยวค่ะ >< แต่ถือว่าอร่อยแล้วนะคะแบบนี้

มื้อนี้ไม่เหลือที่ในกระเพาะให้ของหวานเลยค่ะ หิวมาก ทานกันไม่ยั้ง เลยได้แต่นั่งพูดคุยกันไปให้อาหารย่อยค่ะ (เสียดายจัง) ^^" ถือเป็นร้านอาหารที่อร่อย บรรยากาศน่ารักๆอีกร้านที่เริ่มมีสาขาให้บริการมากขึ้น สบายนักชิมอย่างเราค่ะที่จะมีของอร่อยๆให้ทานกันง่ายๆ ส่วนราคาก็ถือว่าคุ้มค่าความอร่อยนะคะ มี Service charge ด้วย 10% ค่ะ :) 

